钦定古今图书集成/明伦汇编/氏族典/第097卷 > 《凌迪知万姓统谱》 > 符融
## 钦定古今图书集成/明伦汇编/氏族典/第097卷 > 《凌迪知万姓统谱》 > 符融

按《后汉书符融传》：“融字伟明，陈留浚仪人。少为都官
吏，耻之，委去。后游太学，师事少府李膺。膺每见融辄
绝，它宾客听其言论，融幅巾奋袖，谈辞如云，膺每捧
手叹息，融由是知名。州郡礼请举孝廉，公府连辟，皆
不应。太守冯岱有名称，到官请融相见，融一往荐达
郡士范冉、韩卓、孔伷等三人，因辞病自绝。会有党事”，
亦遭禁锢。妻亡，贫无殡敛，乡人欲为具棺服，融不肯
受，曰：“古之亡者，弃之中野，唯妻子可以行志，但即土
埋藏而已。”